ইমতিয়াজ আহমেদ
ইমতিয়াজ আহমেদ (উর্দু: امتیاز احمد‎‎; জন্ম: ৫ জানুয়ারি, ১৯২৮ - মৃত্যু: ৩১ ডিসেম্বর, ২০১৬) তৎকালীন ব্রিটিশ ভারতের নিয়ন্ত্রণাধীন পাঞ্জাব প্রদেশের লাহোরে জন্মগ্রহণকারী বিশিষ্ট পাকিস্তানি আন্তর্জাতিক ক্রিকেটার, কোচ ও প্রশাসক ছিলেন। পাকিস্তান ক্রিকেট দলের অন্যতম সদস্য ছিলেন তিনি। টেস্ট দলের অধিনায়কেরও দায়িত্ব পালন করেছেন। দলে তিনি মূলতঃ উইকেট-রক্ষকের দায়িত্ব পালন করতেন। পাকিস্তানের প্রথম নিয়মিত উইকেট-রক্ষকের মর্যাদা পান। এছাড়াও ডানহাতে মাঝারিসারিতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শিতা দেখিয়েছেন তিনি।